Source: https://docplayer.cz/41897886-Presovsky-samospravny-kraj.html
Timestamp: 2019-11-17 09:33:16+00:00
Document Index: 6064305

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6']

PREŠOVSKÝ SAMOSPRÁVNY KRAJ - PDF
Download "PREŠOVSKÝ SAMOSPRÁVNY KRAJ"
1 PREŠOVSKÝ SAMOSPRÁVNY KRAJ VŠEOBECNE ZÁVÄZNÉ NARIADENIE PREŠOVSKÉHO SAMOSPRÁVNEHO KRAJA č. 18/2010 o určení výšky dotácie pre základné umelecké školy, jazykové školy a školské zariadenia v zriaďovateľskej pôsobnosti samosprávneho kraja, cirkvi a súkromných zriaďovateľov Zverejnené: Schválené: , uznesením Z PSK č..../2010 Platnosť od: Účinnosť od:
2 Všeobecne záväzné naradenie Prešovského samosprávneho kraja č. 18/2010 o určení výšky dotácie pre základné umelecké školy, jazykové školy a školské zariadenia v zriaďovateľskej pôsobnosti samosprávneho kraja, cirkvi a súkromných zriaďovateľov Zastupiteľstvo Prešovského samosprávneho kraja v súlade s 8 ods. 1 a 11 ods. 2 písm. a) zákona NR SR č. 302/2001 Z. z. o samospráve vyšších územných celkov v znení neskorších predpisov, ustanovenia 9 ods.12, písm. b) až g) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, 19 zákona NR SR č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a 8 ods. 1 písm. i) zákona NR SR č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov vydáva toto všeobecne záväzné nariadenie o určení výšky dotácie pre základné umelecké školy, jazykové školy a školské zariadenia v zriaďovateľskej pôsobnosti samosprávneho kraja, cirkvi a súkromných zriaďovateľov. Čl. 1 Úvodné ustanovenie (1) Za účelom vykonania ustanovenia 9 ods. 12 písm. b) až g) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, podľa ktorého Prešovský samosprávny kraj (ďalej len PSK) poskytuje z vlastných príjmov dotácie na prevádzku a mzdy jazykovým školám (ďalej len JŠ) a školským zariadeniam vo svojej zriaďovateľskej pôsobnosti a na základe žiadosti zriaďovateľa, ktorým je cirkev a súkromný zriaďovateľ dotácie na prevádzku a mzdy v základných umeleckých školách (ďalej len ZUŠ), v jazykových školách a v školských zariadeniach, toto všeobecne záväzné nariadenie (ďalej len VZN) určuje: a) podmienky poskytovania dotácií základným umeleckým školám, jazykovým školám a školským zariadeniam, ktorých zriaďovateľom je cirkev a súkromný zriaďovateľ, b) výšku dotácie pre jazykové školy a školské zariadenia v zriaďovateľskej pôsobnosti PSK, c) výšku dotácie pre základné umelecké školy, jazykové školy a školské zariadenia v zriaďovateľskej pôsobnosti cirkvi a súkromného zriaďovateľa, d) náležitosti žiadosti o poskytnutie dotácie pre základné umelecké školy, jazykové školy a školské zariadenia, ktorých zriaďovateľom je cirkev a súkromný zriaďovateľ.
3 Čl. 2 Základné pojmy (1) Dotácia - rozumie sa finančný príspevok, ktorý predstavuje súčin ročného normatívu a počtu žiakov ZUŠ, poslucháčov JŠ, detí školského zariadenia alebo iného sledovaného výkonu (napr. vydané hlavné jedlo, vydané doplnkové jedlo) poskytnutého z rozpočtu PSK. (2) Normatív výška príspevku na žiaka ZUŠ, poslucháča JŠ a deti školského zariadenia na príslušný kalendárny rok a na iné sledované výkony (napr. počet vydaných hlavných jedál, počet vydaných doplnkových jedál). Normatív je stanovený v prílohe č. 1,2 VZN pre každú kategóriu školského zariadenia, základnú umeleckú školu a jazykovú školu. (3) Pri školskom zariadení školská jedáleň, ktorá nie je súčasťou školy, zariadenie je vedené v sieti školských zariadení Ministerstva školstva SR a jeho zriaďovateľom je cirkev alebo súkromný zriaďovateľ, výška dotácie pre školské zariadenie sa vypočíta podľa počtu vydaných hlavných jedál a vydaných doplnkových jedál za predchádzajúci kalendárny rok. Tento postup sa vzťahuje aj na školské jedálne, ktoré sú súčasťou školského internátu alebo majú právnu subjektivitu. (4) Pri školskom zariadení školský internát, ktorý je zaradený v sieti školských zariadení Ministerstva školstva SR a jeho zriaďovateľom je cirkev alebo súkromný zriaďovateľ, výška dotácie pre školské zariadenie sa vypočíta podľa počtu ubytovaných žiakov k predchádzajúceho roka (výkaz MŠ SR). Čl. 3 Podmienky poskytovania dotácií základným umeleckým školám, jazykovým školám a školským zariadeniam, ktorých zriaďovateľom je cirkev a súkromný zriaďovateľ (1) O poskytnutie dotácie pri splnení podmienok uvedených v ods. 2 tohto článku, môžu žiadať tieto subjekty (ďalej len žiadateľ alebo prijímateľ ): a) právnické osoby: - zriaďovatelia cirkevných a súkromných ZUŠ, - zriaďovatelia cirkevných a súkromných JŠ, - zriaďovatelia cirkevných a súkromných školských zariadení, b) fyzické osoby: - zriaďovatelia cirkevných a súkromných ZUŠ, - zriaďovatelia cirkevných a súkromných JŠ, - zriaďovatelia cirkevných a súkromných školských zariadení. (2) Žiadateľ uvedený v ods. 1 tohto článku, ktorý žiada o poskytnutie dotácie musí spĺňať tieto podmienky: a) sídlo ZUŠ, JŠ alebo školského zariadenia, pre ktoré žiadateľ požaduje dotáciu musí byť na území Prešovského samosprávneho kraja, b) ZUŠ, JŠ a školské zariadenie je zaradené v sieti škôl a školských zariadení Ministerstva školstva SR a má zriaďovaciu listinu,
4 c) ZUŠ, JŠ, školské zariadenie navštevujú žiaci nad 15 rokov veku. (3) O poskytnutie dotácie môže požiadať aj zriaďovateľ účelového školského zariadenia školy v prírode, ktorého zriaďovateľom nemôže byť obec ani krajský školský úrad a to na dieťa alebo žiaka do 15 rokov veku. Žiadateľ o dotáciu musí taktiež spĺňať podmienky uvedené v ods. 2 písm. a) a b) tohto článku. Čl. 4 Výška dotácie (1) Pre JŠ alebo školské zariadenia v zriaďovateľskej pôsobnosti PSK sa pre rok 2010 určuje výška dotácie na preukázaný počet poslucháčov JŠ, preukázaný počet detí školského zariadenia, prípadne na iné sledované výkony (napr. počet vydaných hlavných jedál, počet vydaných doplnkových jedál), vypočítaná na základe stanovenej výšky normatívu uvedeného v prílohe č. 1 tohto VZN. (2) Pre ZUŠ, JŠ alebo školské zariadenia v zriaďovateľskej pôsobnosti cirkvi alebo súkromného zriaďovateľa sa výška dotácie poskytuje na preukázaný počet žiakov nad 15 rokov, ktorí navštevujú ZUŠ, JŠ alebo školské zariadenie, prípadne na iné sledované výkony (napr. počet vydaných hlavných jedál, počet vydaných doplnkových jedál) v prípade, že školské zariadenie, ktorým je školská jedáleň nie je súčasťou školy, vypočítaný na základe stanovenej výšky normatívu v zmysle ustanovenia 9 ods. 12 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, uvedeného v prílohe č. 2 tohto VZN. (3) Prešovský samosprávny kraj môže prideliť JŠ a školskému zariadeniu vo svojej zriaďovateľskej pôsobnosti okrem normatívnych finančných prostriedkov aj mimoriadne finančné prostriedky s účelovým určením, ktoré sa nezapočítavajú do objemu finančných prostriedkov pre výpočet dotácie na poslucháča JŠ a dieťa školského zariadenia v zriaďovateľskej pôsobnosti PSK podľa ustanovenia 9 ods. 12 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov. (4) Na obdobie rokov 2010 a 2011 PSK poskytne dotáciu v zmysle ustanovenia 9 ods.12 písm. g) zákona č. 596/2003 Z. z. o štátnej správe v školstve a školskej samospráve v znení zákona č. 179/2009 Z. z. žiadateľovi pre súkromnú a cirkevnú ZUŠ, súkromnú a cirkevnú JŠ, súkromné a cirkevné školské zariadenie dotáciu vo výške 88 % z dotácie na žiaka ZUŠ, poslucháča JŠ a dieťa školského zariadenia v zriaďovateľskej pôsobnosti PSK. Čl. 5 Náležitosti žiadosti o poskytnutie dotácie pre základné umelecké školy, jazykové školy a školské zariadenia, ktorých zriaďovateľom je cirkev a súkromný zriaďovateľ (1) Dotáciu na príslušný kalendárny rok možno poskytnúť len na základe písomnej žiadosti o poskytnutie dotácie na prevádzku a mzdy zriaďovateľa súkromnej/cirkevnej ZUŠ, súkromnej/cirkevnej JŠ a súkromného/cirkevného školského zariadenia a uzatvorenej zmluvy o poskytnutí tejto dotácie. (2) Písomnú žiadosť vyhotovuje žiadateľ v dvoch vyhotoveniach v tlačenej podobe, ktoré doručí v jednom vyhotovení odboru školstva a v druhom vyhotovení odboru financií úradu samosprávneho kraja na túto adresu: Úrad Prešovského samosprávneho kraja Odbor školstva/odbor financií
5 Námestie mieru č Prešov (3) Na podanie písomných žiadostí o dotáciu je stanovený termín do 15. októbra kalendárneho roku, ktorý predchádza kalendárnemu roku, na ktorý sa má dotácia poskytnúť. (4) V prípade, ak žiadateľ žiada o dotáciu prvýkrát, je povinný v žiadosti uviesť a doložiť: A. Údaje o žiadateľovi zriaďovateľovi: - meno (resp. názov), - sídlo (adresa), - štatutárny zástupca (titul, meno, funkcia), - IČO, - čísla všetkých rozhodnutí MŠ SR o zaradení do siete škôl, - číslo účtu s kódom a označením banky, v ktorej je osobitný účet na dotáciu vedený, - kontaktné údaje kontaktnú osobu, ktorá je oprávnená konať v mene zriaďovateľa (meno, číslo telefónu, fax, , a pod.). B. Údaje o ZUŠ, JŠ alebo školskom zariadení, ktorého je zriaďovateľom, a pre ktorý subjekt dotáciu požaduje: - názov, - sídlo (adresa), - IČO, - údaje o počte žiakov nad 15 rokov veku ZUŠ, JŠ a školských zariadení a na iné sledované výkony (napr. počet vydaných hlavných jedál, počet vydaných doplnkových jedál) v prípade, že školské zariadenie, ktorým je školská jedáleň nie je súčasťou školy. C. Žiadateľ k písomnej žiadosti prikladá: a) doklady preukazujúce právnu subjektivitu žiadateľa zriaďovateľa (napr. štatút, stanovy, zriaďovaciu listinu, živnostenský list, výpis z obchodného registra a pod.) vrátane údajov o štatutárnom zástupcovi žiadateľa, b) kópiu dokladu o zaradení ZUŠ, JŠ alebo školského zariadenia do siete škôl a školských zariadení Ministerstva školstva SR, c) kópiu dokladov o zriadení ZUŠ, JŠ alebo školského zariadenia (zriaďovacia listina), d) kópiu dokladov o pridelení IČO ZUŠ, JŠ alebo školskému zariadeniu, e) kópiu výkazu 40-01, alebo hlásenie zriaďovateľa podľa stavu k 15. septembru predchádzajúceho kalendárneho roka o: e.a) počte detí, ktoré navštevujú ZUŠ nad 15 rokov veku, a to osobitne za individuálne a osobitne za skupinové vyučovanie, e.b) počet poslucháčov nad 15 rokov veku, ktoré navštevujú JŠ, e.c) počet detí nad 15 rokov veku školských zariadení: e.c.a) výchovného poradenstva a prevencie podľa počtu evidovaných detí za uplynulý školský rok, e.c.b) špeciálnych výchovných zariadení podľa skutočného priemerného denného počtu detí za uplynulý školský rok, e.c.c) školského stravovania, ktoré je súčasťou školy podľa počtu všetkých žiakov školy, f) počet stravníkov nad 15 rokov veku, počet vydaných hlavných jedál, počet vydaných doplnkových jedál za školské zariadenie za predchádzajúci kalendárny rok školská jedáleň, ktorá nie je súčasťou školy (vzťahuje sa aj na školskú jedáleň, ktorá je súčasťou školského internátu). (5) Pri žiadostiach o dotáciu v nasledujúcich rokoch ostáva sled údajov o žiadateľovi rovnaký ako pri žiadostiach podávaných prvýkrát, avšak žiadateľ k žiadosti prikladá doklady a údaje podľa ods. 4 bod C, písm. e) a f) tohto článku. V prípade, ak dôjde k akejkoľvek zmene v zaslaných dokladoch, ktoré žiadateľ predložil v predchádzajúcom období (napr. adresa, IČO, zmena zriaďovateľa
6 a pod.), je žiadateľ povinný predmetnú zmenu aktualizovať predložením nových dokladov v lehote do 1 mesiaca po vykonaní takejto zmeny. (6) Na žiadosť o dotáciu, ktorá nebola doručená na adresy uvedené v ods. 2 tohto článku do 15. októbra príslušného roku sa v návrhu rozpočtu PSK na nasledujúci rozpočtový rok neprihliada. Oneskorené predloženie žiadosti o dotáciu bude mať za následok nepridelenie finančných prostriedkov pre daný rozpočtový rok. Nekompletné žiadosti (bez dokladov a údajov uvedených v ods. 4 a 5 tohto článku) budú zaradené do procesu schvaľovania až po ich doplnení žiadateľom. Čl. 6 Záverečné ustanovenia (1) Všeobecne záväzné nariadenie Prešovského samosprávneho kraja č.18/2010 bolo v súlade s 11 ods. 2 písm. a) zákona NR SR č. 302/2001 Z. z. o samospráve vyšších územných celkov v znení neskorších predpisov schválené Zastupiteľstvom PSK dňa , uznesením č.... (2) Toto nariadenie z dôvodu naliehavého verejného záujmu nadobúda účinnosť dňom jeho vyhlásenia, t. j. dňom schválenia v Zastupiteľstve PSK. MUDr. Peter Chudík predseda
7 Príloha č. 1 k VZN č.18/2010 Normatívy pre jazykové školy a školské zariadenia v zriaďovateľskej pôsobnosti Prešovského samosprávneho kraja na rok 2010 Skratka kategórie Kategória školských zariadení školské zariadenia a jazykové školy Normatív /rok (v ) 1 ŠI Školský internát 945,73 2 ŠKD Školský klub detí 280,52 3 JŠ Jazyková škola 69,99 4 ŠJ Školská jedáleň hlavné jedlo 0,90 5 ŠJ Školská jedáleň doplnkové jedlo 0,18 6 ŠvP Škola v prírode 5,50
8 Príloha č. 2 k VZN č.18/2010 Normatívy pre súkromné a cirkevné základné umelecké školy, súkromné a cirkevné jazykové školy a súkromné a cirkevné školské zariadenia na rok 2010 Skratka kategórie Kategória školských zariadení základné umelecké školy a jazykové školy, školské zariadenia 1 ŠJ Školská jedáleň, ktorá je súčasťou školy zriaďovateľ súkromný alebo cirkevný 2 ŠJ Školská jedáleň, ktorá nie je súčasťou školy - zriaďovateľ súkromný alebo cirkevný (vzťahuje sa aj na školské jedálne v školských internátoch) Hlavné jedlo 3 ŠJ Školská jedáleň, ktorá nie je súčasťou školy - zriaďovateľ súkromný alebo cirkevný (vzťahuje sa aj na školské jedálne v školských internátoch) Doplnkové jedlo Normatív /rok (v ) 28,75 4 ZUŠ Základná umelecká škola individuálna forma 421,94 5 ZUŠ Základná umelecká škola skupinová forma 261,90 6 CVČ Centrum voľného času 116,40 7 ŠSZČ Školské stredisko záujmovej činnosti 116,40 8 ŠI Školský internát 832,25 9 ŠI Š Školský internát pre deti so špeciálnymi výchovno-vzdelávacími potrebami 3 637,44 10 RC Reedukačné centrum 5 577,41 11 ŠKD Š Školský klub detí so špeciálnymi výchovno- 470,44 vzdelávacími potrebami 12 ŠKD Školský klub detí 246,86 13 JŠ Jazyková škola 61,59 14 CŠPP Centrum špeciálnopedagogického poradenstva 97,00 15 ŠvP Škola v prírode 4,84 0,79 0,16